FALSAFAH KERANA ALLAH 


(II) 
AJARAN ISLAM BAGI SEMUA PERINGKAT 


Manusia di dalam dunia ini tidaklah sama peringkat kemajuannya dan tingkat-tingkat fikirannya dan pengetahuannya. Ada 


orang hutan dan orang dusun yang tiada berpelajaran; dan orang awam yang tiada biasa berfikir tinggi; dan 


orang khawas dan filsuf yang biasa tinggi fikirannya dan siasatannya. Ada yang masih seperti kanak-kanak tiada 


tahu berfikir sendiri, atau seperti budak-budak jahat yang cenderung kepada berbuat jahat sahaja: Maka berkehendaklah 


dipuji dan diumpan dengan hadiah-hadiah cokelat dan sebagainya supaya menggalakkan dia berbuat baik, 


dan berkehendak pula ditakuti dengan bermacam-macam jalan supaya ia jangan jahat, dan didenda atau dihukum 


akan dia ringan atau berat apabila ia berbuat jahat itu. Lain daripada itu ada pula yang seperti budak-budak 


cerdik dan baharu mulai tahu berfikir; dan yang seperti orang-orang muda yang sudah dapat sebanyak sedikit 


pelajaran tetapi kurang pengalaman; ada yang seperti orang tua-tua yang luas pengalaman tetapi kurang pelajaran; dan 


ada yang seperti orang tua-tua yang luas pelajaran dan luas pengalaman; dan berbagai-bagai lagi keadaannya. 


OLEH ZABA 


Maka agama Islam mestilah ada mengandungi ajaran-ajaran yang 
padan dan munasabah bagi semua mereka ini masing-masingnya mengikut 
masing-masing peringkatnya dan tingkat kemajuannya itu; kalau 
tidak demikian tidaklah boleh dikata agama Islam ini telah 
cukup lengkap dan layak bagi semua masa dan semua 
bangsa di mana-mana jua pun- layak bagi orang liar dan orang 
hutan, dan layak bagi pendeta, ulama, hukama dan 
filsuf juga. Ajaran-ajaran yang jadi tapak dan umbi 
dalam agama ini tetap satu dan sama walau bagi siapa pun, 
tiada berganjak dan tiada boleh berubah selama-lamanya, seperti 
ajaran-ajaran rukun iman dan rukun Islam dan cawangan 
besar-besar daripada sekalian itu. Tetapi segala cawangan-cawangan halusnya 
yang boleh tumbuh atau boleh ditumbuhkan daripada asas dan 


umbi itu boleh bermacam-macam dipadankan, mengikut kehendak 


masa dan zaman dan mengikut tingkat-tingkat kecergasan akal 
manusia pada berbagai-bagai peringkat kemajuannya dan kemajuan 
ilmu pengetahuannya. 
Pendeknya di dalam agama Islam boleh didapati ajaran-ajaran 
yang berpadan dan munasabah bagi segala tingkat kemajuan 
budi manusia untuk memberi latihan setapak demi setapak 
dari yang serendah-rendahnya sampai kepada yang setinggi-tingginya; dan 
yang demikian itu sama ada pada tentang perintah suruh berbuat 
baik dan pada larangan jangan berbuat jahat. Ada ajaran 
untuk orang yang taat kerana tamakkan faedah diri; ada 
ajaran untuk orang yang taat kerana taat semata-mata, 
sama ada dengan dorongan perasaan takut atau beserta perasaan 
kasih atau kedua-duanya; dan ada ajaran untuk orang yang 
taat berbuat kebajikan kerana kebajikannya semata-mata, atau 
tidak berbuat jahat kerana jahatnya semata-mata. 


Akan tetapi oleh sebab bahagian yang terlebih ramainya daripada 


manusia dalam dunia ini ialah jenis yang masih kasar budi 
dan tiada tahun berfikir atau tiada mahu berfikir akan 
hal-hal kebenaran baik jahat dan kerperluan rohani, 
maka kita dapati dalam agama Islam terlebih banyak ajaran 
yang berpadan dengan mereka itu, iaitu mereka yang berbuat baik 
kerana balas dan menjauhi jahat kerana takut kena 
hukum. Ajaran agama dan akhlak bagi mereka itu 
diasaskan di atas seruan “Kalau berbuat jahat dibalas 
dengan azab dan neraka, dan kalau berbuat baik dibalas 
dengan thawab dan syurga”. 

Umpamanya perhatilah ayat-ayat ini: (Inna al-ladhina kafaru min 
ahl al-kitabi wa al-mushrikina fi nari jahannama khalidina fiha 
ula'ika hum sharru al-bariyyah. inna al-ladhina Gmanii wa 'amilii salihati 
ala 'ika hum khairu al-bariyyat jaza “ahum “inda rabbihim jannatu 'adnin 
tajri min tahtiha al-“'anharu khalidina fiha abadan radiya Allahu “'anhum 
wa radii 'anhu dhalika liman khashiya rabbah: Surah al-Bayyinat 6-8) 
Ertinya, “Bahawasanya orang yang menolak kebenaran di antara 
puak-puak ahli al-kitab dan orang-orang yang menyekutukan Tuhan 
adalah (akan) bertempat di dalam neraka jahanam dengan keadaan 
kekal mereka itu di dalamnya; mereka itulah yang sehabis-habis tiada 
baik di antara makhluk Tuhan, bahawasanya orang yang beriman 
(menerima kebenaran dan berbuat amal yang baik mereka itulah 
yang sebaik-baik makhluk Tuhan, balasan baik bagi mereka di sisi 
Tuhan mereka ialah syurga-syurga tempat diam yang kekal, yang 
mengalir di bawahnya beberapa sungai; mereka itu duduk kekal 
selama-lamanya di situ; Allah suka dan gemar kepada mereka itu 
dan mereka pun suka dan gemar pula kepada Allah; itulah 
habuan bagi barang siapa yang takut akan Tuhan yang memelihara 
mereka.” Ajaran demikian ini biasanya ialah dihadapkan 
kepada orang yang belum beriman dan masih degil menolak 
kebenaran, sebagaimana orang-orang Quraisy dan kaum-kaum 
Musyrikin yang memusuhi Nabi kita pada permulaan Islam 
dahulu; dan juga biasa dihadapkan ajaran-ajaran seperti 
itu kepada orang-orang yang masih liar daripada pengertian agama yang 


sebenar. 


Adapun ajaran suruh taat sahaja pula kerap kali 
dihadapkan kepada orang yang sudah sedia membawa iman tetapi 
tiada tahu apa yang betulnya hendak dibuat jika tidak 
diberi perintah kepadanya daripada suruh atau larangan- disuruh 
itu disuruh ini, dilarang itu dilarang ini. Maka kita 
dapati ajaran demikian pada ayat-ayat seumpama (YG ayyuha al-ladhina 
'amani ati Allah wa ati al-Rasiil wa uli al-amri minkum; 
fain tanadza tum fi shai'in faruddiihu ila Allahi wa al-rasiili in kuntum 

tu 'miniina billahi wa al-pawmi al- Akhiri; dhalika khayr wa ahsanu ta 'wilan: 
(Surah al-Nisa” 59 ) Ertinya, “Ayuhai segala orang yang beriman! 
Taati olehmu akan Allah dan taati akan pesuruh Allah itu 

dan akan orang-orang yang memegang perintah di antara kamu; maka 
jika kamu berbalah pada suatu perkara berhakimlah 

kembali kepada Allah dan Rasul jikalau kamu beriman 

akan Allah dan hari kemudian; itulah yang baik dan 

yang seelok-elok bicara.” Maka orang yang disuruh taat demikian 
itu dikehendaki taat sahaja mengikut bagaimana yang 
diperintahkan itu dan mengikut apa-apa yang disuruh dan dilarang 
oleh Allah, oleh Rasul dan oleh pemerintah, walau dengan 
mengerti tujuannya suruh larangan itu atau tidak; hanya 

kiyadkan kepada satu syarat iaitu seperti yang disebutkan 

dalam hadis (IG tq 'ata li makhliqi ft ma 'siyati al-khaliq) 

Ertinya, “Tidak boleh taat kepada sesiapa makhluk pun jika pada 
perkara yang melanggar perintah Tuhan yang menjadikan.” 

Selain daripada yang disyaratkan itu hendaklah taat apa-apa jua 
yang disuruh dan dilarang, dan taatnya itu dengan tidak 

berapa sangat mengira balas, hanya taat sahaja kerana 
diperintahkan begitu serta kerana yakin sepenuh-penuhnya bahawa 
perintah itu tentu baik dan bagi kebajikan sahaja. 

Adapun ajaran menggalakkan perasaan “takut” kepada Allah 
pula biasanya dihadapkan kepada orang yang telah sedia beriman juga 
tetapi selalu melanggar perintah Allah pada suruhannya atau larangannya. 
Maka ajaran demikian amat banyak didapati di dalam al-Quran 
dan sangat biasa terdengar kepada kita sekalian diserukan 


dalam khutbah Jumaat dan lainnya; sebab itu tak payahlah diri 

misalnya di sini, perkataan yang dipakai bagi makna “takut” itu 
ialah “Ittaqa” (itfaqG) dan pecahan-pecahannya, dan terkadang 
ada juga dipakai perkataan “Khashiya” (Khashiya) 
atau pecahan-pecahannya pula iaitu maknanya takut berserta hormat. 
“Ittaqa” (ittaqad) dan pecahan-pecahannya seperti “Yattaqun” (yattaqiin), 
“Muttaqin” (Muttaqin), “Taqwa” (taqwa), “Atqa” (Afqa), 
“Ittaqu” (ittaqi) dan lainnya itu 
bukanlah sebarang-sebarang ertinya seperti “takut” yang difahamkan 
dalam bahasa Melayu, melainkan maksudnya ialah takut secara 
berjaga dengan cermat dan curiga pada menyempurnakan 
perintah Tuhan, iaitu memperbuat suruhannya dan menjauhi 
Gangan melanggar) larangannya; kerana perkataan “Ittaqa” 
(ittaqa) itu ialah berasal daripada “Waqa-Yaqi” 
(Waqa yaqi) ertinya jaga dan pelihara. 

Maka ajaran suruh kuat “bertaqwa” yakni menjaga 
suruh larangan dengan cermat ini termasuk kepada tingkat 
orang yang taat kerana taat semata-mata sebagaimana ajaran 
kasih kepada Allah kadang-kadang termasuk pada tingkat itu dan 
juga pada tingkat yang tertinggi sekali bagi apa-apa amal 
berbuat kebajikan. 

Adapun ajaran kasih akan Allah itu pula didapati 
sebutannya di dalam Quran pada ayat-ayat seperti (wa al-ladhina amanii 
ashaddu huba Allah: al-Baqarah 165) Ertinya, “Dan orang-orang yang 
beriman (yang menerima kebenaran) adalah terlebih kuat sekali 
kasihnya akan Allah;” dan pada ayat (qul in kuntum tuhibbiina 
Allaha fattabi ani yuhbibkumu wa Allahu: Surah Ali-Imran ayat 31) Ertinya 
“Katalah kepada orang-orang itu hai Muhammad: Jikalau kamu 
kasih akan Allah maka ikutlah aku, nescaya Allah pun 
kelak kasih akan kamu!”............... Maka ajaran kasih 
akan Allah ini boleh termasuk pada tingkat yang kedua daripada 


amal kebajikan, tetapi terutama sekali ialah termasuk 

pada tingkat yang ketiga dan tertinggi sekali. 

Maka tujuannya yang terpenting sekali daripada ajaran 
menyuruh “taat” dan “takut” dan “kasih” ini 
ialah supaya orang yang disuruh itu mendapat keredhaan Allah 
semata-mata, iaitulah mata sasaran yang sebenar dimaksudkan 
dalam apa-apa ibadat dan apa-apa kerja kebajikan pun. 
Apabila sudah diperoleh keredhaan Allah itu maka perolehan yang 
lain-lain akan berturut sendiri. Tetapi bukanlah 
perolehan lain-lain itu yang diutamakan atau dikira dahulu, 
melainkan keredhaan Allah itulah yang mesti diutamakan dan 
dipentingkan; kalau sudah ada itu, yang lain-lain itu tak dapat 
pun tak mengapalah. Maka sebab itulah tujuan berkehendakkan 
keredhaan Allah dalam segala amal ibadat dan sebarang amal 
kebajikan itu jika dituju tepat akan dia dengan tiada 
bercabang-cabang hati kepada yang lain, nescaya ia menempatkan 
apa-apa amal kebajikan yang dikerjakan itu di dalam tingkat 
darjat yang tertinggi sekali bagi amal kebajikan. 

Ajaran suruh menjadikan keredhaan Allah ini tujuan 
segala kerja kebajikan adalah disebut di dalam ayat-ayat seperti 
(Ia khayra fi kathirin min najwa hum “illa man amri bisadaqatin aw 
ma Tiifin aw islah bayna al-nds wa man yaf al dhulika ibtigha' 
marqati Allahi fasawfa nu Yihi ajran azima: Surah al-Nisa' 114) 
Ertinya, “Tidak ada baiknya pada kebanyakan daripada pakatan 
sulit mereka itu, melainkan yang ada baiknya jika orang menyuruh 
bersedekah atau berbuat kebajikan atau memperbaiki hal 
ehwal di antara orang banyak dan barang siapa berbuat 
demikian itu kerana berkehendakkan kerana keredhaan Allah, nescaya 
kami beri akan dia kelak suatu balasan baik yang amat 
besar.” Maka daripada perkenaan ini nyatalah bahawa kerana “menuntut 
keredhaan Allah” itu suatu syarat yang tak boleh tidak dan 
jika berbuat apa-apa kebajikan yang tersebut itu atau lain-lain 
seumpamanya tidak dengan kerana menuntut keredhaan Allah. Maka 
tidaklah ada janji akan diberi balasan apa-apa kerananya dan 


tak usahlah diharap balasan itu! 


Demikian lagi disebut fasal keredhaan Allah mesti 

dijadikan tujuan besar itu tersebut dalam ayat (wamathalu al-ladhina 
yunfiqiina amwa lahumubtigha “a mardati Allahi wa tathbitan min anfusihim 
ka mathali jannatin bi rabwatin asabaha wa bilun fa 'atat akulaha di fayni; 
Jain lam yusibha wabilun fatallu wa Allahu bi maQ ta 'maliina basir: Surah 
al-Baqarah 265) Ertinya, “ dan adalah bandingan mereka yang 
membelanjakan hartanya kerana hendak mendapat keredhaan Allah 

dan kerana hendak menetapkan kedudukan diri mereka 

ialah seperti sebuah taman di atas suatu bukit uang 

tinggi; ditimpa akan dia oleh hujan yang lebat. Maka 

yang demikian menjadikan tumbuhan-tumbuhannya: berdabil banyaknya; dan 
jika tidak ada hujan lebat menimpanya sekalipun, sekurang-kurangnya 

ia selalu mendapat hujan halus atau embun yang sejuk 

dingin: dan Allah Ta*ala amat melihat akan apa-apa yang 

kamu kerjakan.”........ Di sini sekali lagi 

ternyata bahawa tujuan berkehendakkan keredhaan Allah itu 

suatu syarat yang tak dapat tidak bagi kesempurnaan apa-apa 

amal kebajikan. 

Bagaimanapun nyatalah kepada timbangan akal bahawa pekerjaan 

berbuat baik dan menjauji berbuat jahat yang tertinggi 

sekali darjatnya ialah yang dikerjakan bukan kerana balasan 

yang lain melainkan hanya kerana Allah sendiri, bukan kerana 

manusia atau kerana takutkan manusia, denda dan seksa 

hanya kerana Allah- kerana takutkan Allah kerana kasihkan 

Allah, kerana hendak mendapat keredhaan, kerana wajahnya 

yang Maha Tinggi jua. Maka sifat berbuat baik bukan kerana 

balas itu disebut oleh Tuhan di dalam Quran dalam ayat-ayat 

seumpama (wa sayujannabuha al-atqa al-ladhi yu ti malahi yatazakka, 
wa mad li'ahadin indahit min ni matin tujza, illabtigha 'awajhi rabbihi al-a 1A, 
walasawfa yarda : Surah al-Layl 17-21) Ertinya, orang 

yang terlebih menjaga surah larangan Allah akan disingkirkan jauh 
daripada seksaan neraka, iaitu (umpamanya) orang yang bersedekah, akan 
hartanya kerana hendak memperdapat kebersihan rohaninya, dan 

bukan kerana ada budi sesiapa kepadanya hendak dibalas (atau 


bukan supaya sesiapa beroleh nikmat padanya untuk dibalas), 


hanya (ia berbuat kebajikan itu) kerana berkehendakkan 

wajah Tuhannya yang Maha Tinggi jua, dan tak berapa lama nanti 

tentu ia akan merasa puas hati kerana mendapat kehendaknya 

a ea Demikianlah tujuan yang tertinggi daripada 

berbuat kebajikan yang didapati ajarannya di dalam Quran. 

(Bahas-bahas seakan-akan ini yang boleh didapati dalam kitab-kitab tasawuf 
yang sedia dalam bahasa Melayu pun seperti kitab Sharih 

Hukum karangan Ibnu “Ata'allah al-Sukandari dan lain-lain 
seumpamanya). 

Sementara itu perhatilah pula dalam ayat-ayat di akhir surah 
al-Bayyinah yang diberi di atas tadi, iaitu setelah dibutirkan 
rupa-rupa balasan baik bagi mereka yang beriman serta 
berbuat amal kebajikan, maka ditutup ayat itu dengan 
perkataan (dhalika liman khashiya rabbah: Surah al-Bayyinah ayat 8): 
Ertinya, “Segala-gala balasan yang demikian itu ialah bagi barang 
siapa yang takut dengan tawaduk kepada Tuhannya;” Maksudnya 
menguatkan bahawa segala balasan yang disebutkan itu dikurniakan 
dengan penuh hanya kepada orang yang menyertakan dalam amal 
kebajikannya itu satu syarat, iaitu perasaan ia takut 
dengan penuh khusyuk dan tawaduk kepada Tuhannya: Yakni segala 
iman dan amal baginya itu hendaklah beserta dengan 
perasaan “kerana Allah” ......kemudian pada suatu tempat 
yang lain pula firman-Nya (...innama “ilahukum 'ilahun wa hidun; 
Jaman kana yarjii liqa a'rabbihi falya mal “amalan salihan 
wala yushrik bi ibadati rabbihi ahada: Surah al-Kahfi 110) Ertinya 
bean “Bahawa Tuhan kamu ialah Tuhan yang Esa, oleh 
itu barangsiapa ada berharap hendak menjumpai Tuhannya 
maka hendaklah ia mengerjakan amal yang baik dan serta 
itu jangan ia sekutukan pada beribadat akan Tuhannya 
itu seseorang jua pun. Maksudnya hendaklah ia berbuat 
ibadat dan sebarang amal kebajikan dengan membetulkan segala 
tujuan ibadatnya itu kepada Allah, yakni kerana Allah semata-mata, 
tiada lainnya; jika demikian baharulah cukup syarat akan 
dapat sempurna harapannya “hendak menjumpai Tuhannya” itu 


Kesimpulannya sekalian yang telah dikatakan ini adalah demikian: 

fasal balasan kerana berbuat apa-apa amal kebajikan, maka 

yang sebaik-baiknya janganlah dikira, kerana iaitu di dalam maklum 
Tuhan dan dengan Tuhan tidaklah layak dibawa semangat berniaga 
atau semangat bekerja kerana upah. Bagaimanapun janganlah soal 
“akan dapat balasan” itu dijadikan pendorong 

atau tujuan bagi berbuat kebajikan. Balasan baik itu 

akan mendatang sendiri jika amal kebajikan yang dikerjakan 

itu sebenar-benarnya ikhlas kerana Allah. Allah Ta'ala tidak 
sekali-kali mensia-siakan atau menghilangkan balasan amal baik bagi 
orang yang berbuat kebajikan tetapi jika ditamak-tamakkan balasan 
itu dan dijadikan dia sebab dan tujuan yang utama 

pada mengerjakan kebajikan itu- bukan dikira tujuannya 

hendak membaiki kekurangan sendiri atau membaiki 

kekurangan orang lain- maka kerap kalilah balasan itu tiada 
diperoleh atau pun ia hilang percuma sendiri, jadi 

kosong dan melepas sahaja hasilnya. Yang demikian bersamaan 
baik pun pada amal kebajikan untuk dunia atau untuk 

akhirat. Kata bidalan Melayu “Orang yang tamak kerap kali 
melepas dan beroleh rugi jua, tiada mendapat barang 

yang ditamakkannya itu”. 

Demikian pula balasan kecewa, rugi, seksa dan 
sebagainya kerana mengerjakan perbuatan jahat, sayugianya janganlah 
itu dijadikan sebab dan panahan maka tidak berbuat jahat 
itu. Bahawa bagi peringkat budi yang halus dan latihan 
akhlak yang tinggi tidaklah dihitung mulia jika memakai 
perasaan demikian itu. Balasan jahat itu diaturkan Tuhan 
tetap akan mendatang sendirinya dalam dunia atau dalam akhirat 
jika dikerjakan sesuatu yang jahat, dosa dan maksiat 
kecuali pada orang yang telah mendapat ampunan dan tetap pula 
tiada ia akan terjadi jika tiada berbuat jahat dan 
kesalahan itu. Tetapi jika ditamak-tamakkan tidak hendak akan 
balasan jahat, dan dengan sebab takut akan balasan itulah 
maka tidak diperbuat jahat- bukan sebab jahatnya, 
bukan sebab dilarang Allah, bukan sebab takutkan Allah, 


bukan sebab tidak hendak melanggar larangannya- maka haruslah 

balasan itu akan menimpa juga walaupun tidak dikerjakan 
perbuatan jahat itu dengan sebenarnya. Kerana sesungguhnya 
apa-apa yang ditamakkan itu pada adatnya selalulah terlepas 
tangan atau tiada diperoleh, sama ada yang ditamakkan itu balasan 
baik atau tiada hendak akan balasan jahat. Sebaliknya, perkara 
yang tiada ditamakkan itu selalu didapati mendatang sendiri jika 
seseorang itu sebenar layak mendapatnya. Maka yang demikian itu 
bersamaan pula baik pun perbuatan jahat itu bersangkut 
dengan hal-hal dunia sahaja atau bersangkut dengan larangan-larangan 
agama dan hal-hal akhirat. 
Pendeknya jika seseorang berbuat kebajikan kerana 

berkehendakkan balas atau berharapkan balas, dan tiada 
berbuat jahat pula kerana takut kena hukum, maka tetaplah 
yang demikian itu bukan khalas kerana Allah, bukan kerana 
baiknya atau kerana jahatnya perbuatan itu. Oleh itu 
sangatlah rendah darjatnya kebajikan yang dilakukannya itu pada 
nilaian hukum akhlak yang tinggi. Bagi orang yang masih 
rendah perasaan akhlaknya atau masih kasar pengenalan budi 
pekertinya sebagaimana kanak-kanak yang belum tahu berfikir sendiri 
akan nilaian baik dan jahat, maka sebenarnya layaklah yang demikian 
itu; tetapi bagi mereka yang lebih tinggi dan halus 
pengenalannya tidaklah munasabah lagi. Mereka berbuat baik ialah 
kerana baiknya dan tidak berbuat jahat ialah kerana 
jahatnya- yakni kerana Allah semata-mata, kerana disuruh atau 
dilarang Allah, kerana baik itu digemari Allah dan jahat 
itu dimurkai Allah, pendeknya kerana memelihara perintah Allah atau 
suruh larangannya, kerana ingin mendapat keredhaan Allah. 

Tentang balasan nikmat dan sebagainya, ia akan mendatang 
sendiri apabila sudah ada keredhaan Allah itu; dan jika 
sekira tidak ada sekali pun didapati balasan-balasan itu maka 
keredhaan Allah dan kepuasan hati kerana telah mendapat 
keredhaan itu sahaja pun padalah, bahkan lebih baik daripada 
segala nikmat lain-lain yang dijanjikan sebagai balasan itu. 
Demikianlah pula balasan perbuatan jahat, tetap akan mendatang 


sendirinya apabila sudah dilakukan sesuatu. Sesuatu kejahatan yang 


tiada dibaiki dengan taubat: Dan jika sekiranya tiada ia 


mendatang sekalipun, sekurang-kurangnya perasaan “kesal” yang kita 


telah melakukan salah dan kejahatan- telah menyimpang dari 


jalan kebetulan, telah menderhaka kepada Allah dengan melanggar 


larangannya dan memperbuat perkara yang tiada diredhai-Nya- 
itu sahaja pun cukuplah jadi sepahit-pahit balasan kepada 
perasaan jiwa tiap-tiap orang yang berbuat jahat dan maksiat. 
Kerana sesungguhnya sahlah dengan tiada syak sekali-kali akan 
hilang percuma; macam mana pun tetaplah akan dilihat bekasnya, 
hasilnya, dan kejadian-kejadian baik atau buruk yang akan 


berturut sebagai buah daripadanya. Firman Tuhan (faman ya mal 


mithqala dharratin khairan yarah, waman ya mal mithqala zarratin sharran yarah: 


Surah al-Zalzalah ayat 7-8) Ertinya. “Maka barang siapa 
berbuat kebajikan kadar sebesar habuk terbang pun bahawa 
tiap-tiap amal baik dan amal jahat tidak sekali-kali akan 
dilihatnya hasil perbuatannya itu, dan barang siapa berbuat 
kejahatan kadar sebesar habuk terbang pun, akan dilihatnya 
pula buah perbuatannya itu.” Maka jika berbuat kebajikan 

itu dengan “kerana Allah”, sudah tentulah akan tertuntut 
daripadanya balasan yang baik sebanyak “kerana Allah”nya itu: 
tetapi jika berbuatnya itu tidak dengan kerana Allah maka 
belum tentu lagi balasan baiknya, bahkan boleh jadi amal 


yang baik pun bertukar membuahkan buah yang jahat. 


Demikianlah fahaman “kerana Allah” di dalam ajaran Islam 
sepanjang yang ternampak kepada pandangan penulis ini. Maka 
dengan ini tamatlah bahasan kita berkenaan dengan erti dan 


maksud “kerana Allah” dalam segala amalan kita yang baik. 


Sebagai penutup. disertakan di sini sedikit rungkapan 
syair cara tua yang mengandungi lebih kurang pati-pati fikiran 


dalam bahasan “kerana Allah” ini: 


Berbuat Kebajikan 


Buatlah baik, wahai teruna, 
Hidupmu biar memberi guna; 
Kamu yang mati, jasa tak pena, 


Lamun buahnya elok sempurna. 


Hidup manusia jangan percuma, 
Buatlah bakti budi utama, 
Selagi baiknya kekal menjelma. 


Si Mati hidup selama-lama. 


Banyaknya khidmat besar dan seni, 
Serahkan kepada Tuhan Rabbani; 
Jasa yang kekal berfaedah murni, 


Umur yang kedua bagi insani. 


Buatlah baik sedaya upaya- 
Hidup berbakti memberi cahaya: 
Sumbu pelita tidak sia-sia 


Membakar dirinya menerangi raya. 


Jangan menilik balas dan puji, 
Atau “pahalanya” dikaji-kaji. 
Rasa demikian tamak dan keji: 


Padalah baiknya tenteng dan uji. 


Pahala dan balas jangan dihitung, 
Jangan diingat rugi dan untung, 
Asalkan jasamu padat berdentung, 


Di situ mulia tetap tergantung. 


Buatlah baik, ayuhai rakan, 
Ke dalam laut kamu campakkan: 
Jikalau tidak dikenal ikan, 


Tuhanmu tahu iakah bukan. 


